CELEX: 32013D0523(01)
Language: et
Date: 2013-05-22 00:00:00
Title: Komisjoni rakendusotsus, 22. mai 2013 , millega tehakse erand nõukogu määruses (EÜ) nr 1198/2006 sätestatud liidu rahalise abi piirmäärast seoses abimeetmetega, mis Itaalia on ette näinud kalapüügi ajutiseks peatamiseks

23.5.2013   
            
            
               ET
            
            
               Euroopa Liidu Teataja
            
            
               C 143/3
            
         KOMISJONI RAKENDUSOTSUS,
   22. mai 2013,
   millega tehakse erand nõukogu määruses (EÜ) nr 1198/2006 sätestatud liidu rahalise abi piirmäärast seoses abimeetmetega, mis Itaalia on ette näinud kalapüügi ajutiseks peatamiseks
   2013/C 143/03
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 27. juuli 2006. aasta määrust (EÜ) nr 1198/2006 Euroopa Kalandusfondi kohta, (1) eriti selle artikli 24 lõiget 2,
   ning arvestades järgmist:
   
               (1)
            
            
               Määruse (EÜ) nr 1198/2006 artikli 24 lõikes 2 on sätestatud, et Euroopa Kalandusfondi rahaline toetus teatavatele abimeetmetele kalapüügi ajutiseks peatamiseks ei tohi ületada 6 % asjaomase liikmesriigi kalandussektorile ette nähtud liidu rahalisest abist. Sama artikli kohaselt võib 6 % piirmäära komisjoni otsusega siiski suurendada.
            
         
               (2)
            
            
               Itaalia taotles andmevahetuseks ettenähtud arvutisüsteemi kaudu 19. oktoobril 2012. aastal, et kõnealust piirmäära suurendataks 9 %-ni seoses abimeetmetega, mida Itaalia võttis kalapüügi ajutiseks peatamiseks.
            
         
               (3)
            
            
               Itaalia esitatud taotlus käsitleb Euroopa Kalandusfondi toetust seoses riigiabiga, mida antakse kaluritele ja kalalaevaomanikele kalapüügi ajutise peatamise meetmeteks, mis on vastu võetud määruse (EÜ) nr 1198/2006 artikli 24 lõike 1 punkti v alusel liidu kalavarude säilitamise meetmete raames ja seoses riiklikul tasandil vastu võetud majandamiskavadega, milles sätestatakse püügikoormuse järkjärguline vähendamine. Vahemere traallaevastiku tegevuse reguleerimiseks 20. mail 2011 vastu võetud riiklikes majandamiskavades on kooskõlas nõukogu 21. detsembri 2006. aasta määruse (EÜ) nr 1967/2006 (mis käsitleb Vahemere kalavarude säästva kasutamise majandamismeetmeid) (2) artikliga 19 sätestatud meetmed püügikoormuse järkjärguliseks vähendamiseks.
            
         
               (4)
            
            
               Itaalia taotles piirmäära suurendamist 6 %-lt 9 %-le varasemate riigihangete ja neist tulenevate kulude põhjal, et eraldada piisavalt raha hankemenetlustele ajavahemikuks 2013–2015.
            
         
               (5)
            
            
               Võttes arvesse asjaomase laevastiku kriisiolukorda ja kalapüügiga lõpu tegevate ettevõtjate arvu suurenemist selles laevastikus, on Itaalial vaja saavutada ja ületada ülemäärase püügivõimsuse vähendamise eesmärgid, mis on sätestatud programmiperioodiks 2007–2013 Euroopa Kalandusfondist Itaaliale antava ühenduse abi rakenduskavas, mida kohandatakse pärast käesoleva otsuse vastuvõtmist.
            
         
               (6)
            
            
               Euroopa Kalandusfondist programmiperioodiks 2007–2013 Itaaliale kalapüügi ajutiseks peatamiseks ühenduse abi rakenduskava alusel eraldatav toetus, mille komisjon kiitis heaks oma 19. detsembri 2007 otsusega K(2007) 6792, on peaaegu ammendatud ning enam ei ole kalapüügi ajutiseks peatamiseks võimalik kasutada nõukogu määruse (EÜ) nr 744/2008 (3) kohast 8 %-list täiendavat toetust.
            
         
               (7)
            
            
               Euroopa Kalandusfondi rahalist abi määruse (EÜ) nr 1198/2006 artikli 24 lõike 1 punktide i–vi kohase ajutise peatamise meetmete võtmiseks tuleks seepärast suurendada kuni 9 %-ni liidu rahalisest abist, mis on ette nähtud Itaalia kalandussektorile.
            
         
               (8)
            
            
               Käesoleva otsusega ettenähtud meetmed on kooskõlas Euroopa Kalandusfondi komitee arvamusega,
            
         ON TEINUD JÄRGMISE OTSUSE:
   Ainus artikkel
   Määruse (EÜ) nr 1198/2006 artikli 24 lõikes 2 sätestatud liidu rahalise toetuse 6 %-list piirmäära kalapüügi ajutise peatamise abimeetmete rahastamiseks võib Itaalia puhul suurendada 9 %-ni liidu rahalisest abist, mis on eraldatud kõnealusele liikmesriigile komisjoni 19. detsembri 2007. aasta otsusega K(2007) 6792, tingimusel et 6 % piirmäära ületavat osa kasutatakse üksnes määruse (EÜ) nr 1198/2006 artikli 24 lõike 1 punkti v kohaste kalapüügi ajutise peatamise abimeetmete rakendamiseks riiklike majandamiskavade raames, mis võeti vastu 20. mail 2011 kooskõlas määruse (EÜ) nr 1967/2006 artikliga 19 Vahemere traallaevastiku tegevuse reguleerimiseks.
   
      Brüssel, 22. mai 2013
      
         
            Komisjoni nimel
         
         
            komisjoni liige
         
         Maria DAMANAKI
      
   
   
      (1)  ELT L 223, 15.8.2006, lk 1.
   
      (2)  ELT L 409, 30.12.2006, lk 11.
   
      (3)  ELT L 202, 31.7.2008, lk 1.